Singer Vinger

Singer Vinger on eesti progeroki sugemetega punk rock'i ansambel. 

Ansambli ajaloost
Singer Vinger tegutseb alates 1986. aastast, selle eelkäijad kandsid nime Sülf, Pära Trust (1979–1983), Uus Waev (1981–1982), Trust (1982), Turist (1983–1985) ja Aken (1985). Nime Aken kanti sel ajal, kui Turistil oli esinemiskeeld Eesti NSV Kultuuriministeeriumi poolt, mis anti sõjaveteranide koostatud kaebekirja põhjal.Loominguline kollektiiv Turist ehk Singer-Vinger 27. veebruar 2014.

Populaarset ansamblit täielikult keelustada ei juletud, seepärast anti võimalus nimevahetuseks. Uue nime Singer Vinger valisid tollased kultuuriametnikud kaheteistkümne bändi liikmete pakutud variandi seast.Hardi Volmer Singer Vingerile osaks saanud tsensuurist... sky.ee, 1. juuni 2022. Osa Turisti liikmeid, kes Singer Vingeriga ei liitunud, panid aluse ansamblile Vanemõde.

Lugude sõnum on enamasti huumori abil esitatud iroonia. Ansambli juht ja solist on olnud Hardi Volmer, laulude põhiline autor on Roald Jürlau. Singer Vingeri esimeseks looks peavad liikmed laulu "Mina pean sambat tantsima saama".

Ansambli solisti Hardi Volmeri eripära on selles, et ta esitab laulusõnu alati sõnu puldi peal paiknevast mapist maha lugedes. Kõige keerulisemaks peab Volmer teksti laulule "Ei midagi erilist". Volmer on 2004. aastal öelnud: "Singer Vinger on olnud ajutine projekt kakskümmend viis viimast aastat – pole olnud põhjust laulutekste õppima hakata. Eriti kui tead, et oled ajutine nähtus."Hardi Volmerile pole veerandsaja aastaga laulusõnad pähe jäänud. ohtuleht.ee, 22. juuli 2004.

Koosseis
Hardi Volmer – vokaal
Roald Jürlau – kitarr (kuni 2020)
Mihkel Raud – kitarr
Kaarel Eno Raud – kitarr
Rein Joasoo – trummid (kuni 2026) 
Simo Atso – trummid
Eerik Olle – bass
Ülo Krigul – klahvpillid
Avo Ulvik – klahvpillid (kuni 2011)
Elmu Värk – kitarr (1987 Tartu Muusikapäevad)
Jaanus Raudkats – basskitarr (1995–1999)

Albumid
 1988 – "Sinni vinni" MC
 1988 – "Singer Vinger" MC
 1989 – "Jää jumalaga puberteet!" 12" LP
 1995 – "Reanimatsioon" Aidem Pot
 1996 – "Amneesia" Aidem Pot
 2000 – "Troinoi" (Pära Trust, Turist, Singer Vinger)
 2003 – "Ärq ei lääq"
 2005 – "Eesti kullafond" 2CD Hitivabrik
 2006 – "20 aastat singumist ja vingumist" CD+DVD
 2012 – "Suu laulab, süda läigib" CD
 2020 – "Kuhu?" CD, LP
 2022 – "Turistina sündinud" LP

Viited

Välislingid

Hardi Volmer: Päratrustist Singer Vingerini. Genealoogiline vaatlus. Õpetajate leht, 1. aprill 2016.
 Kas päris viimane või siiski mitte? leht.postimees.ee, 12. detsember 2020.
Tagasi algusse: Hardi Volmer ja Singer Vinger. kuku.pleier.ee. 

 Singer Vinger
Kategooria:Eesti punkansamblid